




PATVIRTINTA

                                                                                      Šakių rajono savivaldybės administracijos

                                                                                
direktoriaus 2015 m. vasario  6 d.

                                                                                
įsakymu Nr. AT -108 
                  

RAJONO SAVIVALDYBĖS

MOKSLEIVIŲ IR SUAUGUSIŲJŲ SVEIKATINGUMO IR FIZINIO AKTYVINIMO

RENGINIŲ DALINIO FINANSAVIMO KONKURSO NUOSTATAI

I. BENDROSIOS NUOSTATOS

1. Šakių rajono savivaldybės moksleivių ir suaugusiųjų sveikatingumo ir fizinio aktyvinimo renginių dalinio finansavimo konkurso nuostatai reglamentuoja lėšų iš Šakių rajono savivaldybės biudžeto skyrimo ir atsiskaitymo tvarką.

2. Lėšos sporto veikloms, toliau renginiams, remti yra numatomos metams Šakių rajono savivaldybės sveikatingumo ir sporto renginių programoje.

3. Šakių rajono savivaldybės moksleivių ir suaugusiųjų sveikatingumo ir fizinio aktyvinimo renginių daliniam finansavimui skiriama 35 proc. Šakių rajono savivaldybės sveikatingumo ir sporto renginių programoje numatytų lėšų.

4. Paraiškas einamųjų metų sporto renginių daliniam finansavimui gauti gali teikti šios Šakių rajone registruotos ir rajono gyventojų poreikius tenkinančios organizacijos:

4.1. asociacijos, biudžetinės įstaigos;

4.2. nevyriausybinės sporto organizacijos;

4.3. Šakių rajono seniūnijos;
4.4. kitos organizacijos, skatinančios mokinių ir suaugusiųjų iniciatyvumą, saviraišką, sveikos gyvensenos propagavimą, sportinį užimtumą.

5. Savivaldybės biudžeto lėšos skiriamos tik sporto renginio nugalėtojų apdovanojimams:

5.1. diplomams;

5.2. medaliams;

5.3. sportinėms taurėms;

5.4. prizams.

6. Sporto renginių dalinio finansavimo konkursą ir sporto komisijos darbą organizuoja rajono savivaldybės administracijos Švietimo ir sporto skyrius.

II. RENGINIŲ FINANSAVIMO PRINCIPAI

7. Šakių rajono savivaldybės sveikatingumo ir sporto renginių programos skirtos lėšos skiriamos šiems rajono moksleivių sporto renginiams įgyvendinti:

7.1. rajone rengiamiems moksleivių sporto renginiams, varžyboms organizuoti; tradiciniams sporto turnyrams organizuoti; žaidynėms, respublikiniams ir tarptautiniams renginiams;

7.2. rajone rengiamiems netradiciniams moksleivių renginiams, kuriuose atsispindėtų mokiniams patraukli, džiaugsmą teikianti ir mokinių poreikius atitinkanti sportinė veikla;

7.3. rajone rengiamiems sveikatingumo renginiams, kuriuose būtų stiprinama vaikų ir jaunimo sveikata, mažinami rizikos veiksniai.

8. Šakių rajono savivaldybės sveikatingumo ir sporto renginių programos skirtos lėšos skiriamos šiems suaugusiųjų sporto renginiams įgyvendinti:

8.1. rajone rengiamiems suaugusiųjų sporto renginiams, varžyboms organizuoti; tradiciniams sporto turnyrams organizuoti; žaidynėms, respublikiniams ir tarptautiniams renginiams; suaugusiųjų pirmenybėms organizuoti;

8.2. netradiciniams suaugusių, šeimų renginiams, kuriuose atsispindėtų renginio dalyviams patraukli, džiaugsmą teikianti ir poreikius atitinkanti sportinė veikla;

8.3. sveikatingumo renginiams.

9. Renginio nugalėtojų apdovanojimus perka Švietimo ir sporto skyriaus vyresnioji specialistė.

III. PARAIŠKŲ PATEIKIMO IR VERTINIMO TVARKA 

10. Apie Šakių rajono savivaldybės moksleivių ir suaugusiųjų sveikatingumo ir fizinio aktyvinimo renginių dalinio finansavimo konkurso  paraiškų priėmimą kiekvienas metais, bet ne vėliau kaip iki einamųjų metų lapkričio 1 dienos, skelbiama rajono spaudoje ir savivaldybės interneto tinklalapyje www.sakiai.lt, sporto skiltyje.

11. Paraiškų vertinimą atlieka administracijos direktoriaus įsakymu iš šešių asmenų sudaryta Sporto komisija (toliau tekste – komisija), kurią sudaro:

           11.1. vienas asmuo iš Šakių rajono savivaldybės Sporto klubų sąjungos;

           11.2. vienas kūno kultūros mokytojas iš Šakių rajono bendrojo lavinimo mokyklų;

            11.3. keturi asmenys iš Šakių rajono savivaldybės administracijos ar savivaldybei pavaldžių įstaigų darbuotojų.

12. Sporto komisijos pirmininką ir sekretorių skiria administracijos direktorius. Vertinimo komisijos nariu negali būti paraišką pateikusios Organizacijos vadovas.

13. Sporto komisijos pagrindinė veiklos forma – posėdžiai. Posėdžiai yra teisėti, jeigu juose dalyvauja ne mažiau nei keturi komisijos nariai, sprendimai priimami dalyvaujančių komisijos narių balsų dauguma, o balsams pasiskirsčius po lygiai, sprendimą lemia primininko balsas. Komisijos sprendimai įforminami protokolu. Protokolą pasirašo komisijos pirmininkas ir sekretorius.

14. Komisija per 5 darbo dienas priima sprendimą dėl paraiškos tenkinimo. Renginio nugalėtojų apdovanojimams paremti iš Šakių rajono savivaldybės sveikatingumo ir sporto renginių programos galima maksimali suma iki 300 Eur, kitomis renginio išlaidomis rūpinasi sporto renginio organizatorius.

15. Komisijos atrinktas paraiškas tvirtina Šakių rajono savivaldybės administracijos direktorius.

16. Šakių rajono savivaldybės Švietimo ir sporto skyriaus vyresnioji specialistė per 3 darbo dienas po sporto renginių paraiškų patvirtinimo informuoja sporto renginių teikėjus apie renginio dalinį finansavimą.

17. Bendrieji Šakių rajono savivaldybės biudžeto moksleivių ir suaugusiųjų sveikatingumo ir fizinio aktyvinimo renginių dalinio finansavimo konkurso nugalėtojų apdovanojimams vertinimo kriterijai yra šie:

           17.1. rajono moksleivių ir suaugusiųjų sportinio užimtumo gerinimas; 

           17.2 sveikos gyvensenos propagavimas;

           17.3. renginio programos patrauklumas dalyviams ir visuomenei, poreikių atitikimas;

            17.4. rajono kūno kultūros mokytojų, sporto klubų trenerių, kitų asmenų, atsakingų už sportą, iniciatyvumo didinimas;

            17.5. rajono sporto tradicijų kūrimas; 

            17.6. renginio biudžeto detalumas, realumas ir ekonomiškumas;

            17.7. renginio veiklomis pritraukiamų dalyvių skaičius;

            17.8. veiklos tęstinumo galimybės.

18. Patvirtinus savivaldybės biudžeto asignavimus Švietimo, mokymosi ir sporto programai, Švietimo ir sporto skyrius parengia Savivaldybės administracijos direktoriaus įsakymą dėl sporto renginio nugalėtojų apdovanojimų rėmimo lėšų paskirstymo organizacijoms.

19. Visos organizacijos, norinčios dalyvauti Šakių rajono savivaldybės moksleivių ir suaugusiųjų sveikatingumo ir fizinio aktyvinimo dalinio finansavimo renginių konkurse, pateikia raštu:

19.1. tiksliai ir išsamiai užpildytą paraišką (priedas);

19.2. registracijos pažymėjimo kopiją (jeigu turi);

19.3. sporto renginio nuostatų kopiją.

20. Paraiškos, kurios neatitinka nurodytų reikalavimų arba pateiktos po konkurso skelbime nustatytos datos, nesvarstomos.

21. Paraiškos pristatomos paraišką pateikiant tiesiogiai, pareiškėjo atstovui atvykus į Šakių rajono savivaldybės administracijos Švietimo ir sporto skyrių, 107 kabinetą, pas Švietimo ir sporto skyriaus vyresniąją specialistę. Telefono numeris ir elektroninio pašto adresas pasiteirauti: (8 345) 60764. 

           22. Jei sporto renginio įgyvendinimo planas ar sąmata dėl objektyvių priežasčių turi būti keičiami, jo vadovas pateikia komisijai argumentuotą prašymą ir detalizuotą sąmatą.

23. Informacija apie  finansuojamas paraiškas iš savivaldybės sveikatingumo ir sporto renginių programos, apie sutarčių pasirašymo terminą,  savivaldybės administracijos direktoriui pasirašius įsakymą dėl lėšų skyrimo, skelbiama savivaldybės interneto tinklalapyje. Jokia kita informacija apie paraiškas, pateiktas konkursui, nėra skelbiama. 
24. Lėšos projektams finansuoti skiriamos biudžetiniams metams.

IV. ATSAKOMYBĖ, ATSISKAITYMAS IR KONTROLĖ

25. Už renginio įgyvendinimą atsako renginio vadovas.

26. Renginio rengėjai, likus 20 dienų iki renginio pradžios, privalo raštu informuoti savivaldybės administracijos Švietimo ir sporto skyriaus vyresniąją specialistę apie renginį, jo tikslią datą, vietą, laiką, reikalingus apdovanojimus.

27. Už renginio lėšų tikslingą panaudojimą ir renginio vykdymo kontrolę atsako renginio teikėjas, išskyrus lėšas, skirtas iš Šakių rajono savivaldybės sveikatingumo ir sporto renginių programos. Už šių lėšų tikslingą panaudojimą atsako savivaldybės Švietimo ir sporto skyriaus vyresnioji specialistė.

28. Jei, Šakių rajono savivaldybės administracijos direktoriui patvirtinus finansuojamų paraiškų sąrašą, renginio vadovas atsisako vykdyti renginį, jį gali vykdyti kitas renginio teikėjo paskirtas asmuo.

29. Jei, Šakių rajono savivaldybės administracijos direktoriui patvirtinus finansuojamų paraiškų sąrašą, renginio organizatoriai dėl objektyvių priežasčių atsisako vykdyti renginį, renginiui numatytos lėšos lieka Šakių rajono savivaldybės sveikatingumo ir sporto renginių programos biudžete, kurios panaudojamos tikslingam moksleivių ir suaugusiųjų sportiniam ugdymui. Organizatoriai apie neįvyksiantį renginį turi per 20 dienų raštu informuoti Švietimo ir sporto skyriaus vyresniąją specialistę.

30. Įgyvendinus sporto renginį, renginio vadovas privalo pateikti parašu patvirtintą dokumentą su renginio prizininkų vardais ir pavardėmis, užimtomis vietomis, varžybų rezultatų lentelėmis ar protokolais, taip pat gali pateikti nuotraukas iš renginio akimirkų. Dokumentai pristatomi duomenis pateikiant tiesiogiai, pareiškėjo atstovui atvykus į Šakių rajono savivaldybės administracijos Švietimo ir sporto skyrių, 107 kabinetą, pas Švietimo ir sporto skyriaus vyresniąją specialistę. Telefono numeris ir elektroninio pašto adresas pasiteiravimui: (8 345) 60764.
31. Išaiškėjus, kad renginys nebuvo vedamas, kitų metų daliniame finansavimo konkurse tų renginių vadovų teikiami renginiai iš biudžeto programų nefinansuojami.

V. BAIGIAMOSIOS NUOSTATOS
32. Pateiktos paraiškos, vertinimo dokumentai ir ataskaitos yra saugomos penkerius metus nuo jų gavimo dienos.

33. Iškilę ginčai sprendžiami Lietuvos Respublikos įstatymų nustatyta tvarka.

_____________________

                                                                      
Šakių rajono savivaldybės

                                                                               
moksleivių ir suaugusiųjų sveikatingumo

                                                                              
 ir fizinio aktyvinimo renginių dalinio 

                                                                               
finansavimo konkurso nuostatų                                                                            

                                                                               
priedas

Gauta_______________________Paraiškos numeris_________________

PARAIŠKA DALYVAUJANT ŠAKIŲ RAJONO SAVIVALDYBĖS

MOKSLEIVIŲ IR SUAUGUSIŲJŲ SVEIKATINGUMO IR FIZINIO AKTYVINIMO

RENGINIŲ DALINIO FINANSAVIMO KONKURSE

I. INFORMACIJA APIE PAREIŠKĖJĄ

Įstaigos, organizacijos pavadinimas, registracijos numeris ir kodas (jeigu turima)

Adresas 








Telefonas 

Faksas 

El. paštas
                        


Įstaigos, organizacijos vadovo vardas, pavardė





Renginio vadovas (vardas, pavardė)






Darbovietė, pareigos 







Telefonas 

Faksas 

El. paštas
                        


II. INFORMACIJA APIE RENGINĮ, TIKSLAI, UŽDAVINIAI  IR LAUKIAMI REZULTATAI
Renginio pavadinimas







Renginio tikslas ir uždaviniai (aiškūs ir konkretūs)

Problemos, kurias padės spręsti renginys





Trumpas renginio pristatymas, apibūdinimas





Renginio adresatas (kokioms visuomenės grupėms reikšmingas projekto įgyvendinimas)

Laukiami rezultatai







Renginio tęstinumas ir išliekamoji vertė
                                                                            

Numatoma renginio įgyvendinimo vieta:












Turimi resursai renginiui įgyvendinti (patalpos, organizacinė technika, ryšio priemonės ir kt.):

Renginį padedantys vykdyti asmenys (teisėjai, treneriai, mokytojai ir kt. asmenys):  

Kiti renginyje dalyvaujantys partneriai (nevyriausybinės organizacijos, valstybinės įstaigos,

privatūs asmenys, partnerio vaidmuo projekte):

Renginiui reikalingi apdovanojimai (taurių, medalių, diplomų ar kt. prizų skaičius):
















                                                                                          
                                            

III. DETALI VISO RENGINIO IŠLAIDŲ SĄMATA

Pateikite detalią informaciją apie projekto išlaidas

	Eil. Nr.
	Renginio pavadinimas
	Išlaidų pavadinimas
	Kiekis
	Suma

(eurais)

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	Iš viso:
	Iš viso:



Tvirtinu, kad paraiškoje pateikta informacija yra tiksli ir teisinga. Įsipareigoju informuoti Šakių rajono savivaldybės administracijos švietimo ir sporto skyriaus vyresniąją specialistę, kaip vykdomas renginys ir pateikti galutinę ataskaitą. 

Įstaigos, organizacijos vadovo vardas, pavardė, parašas: ______________________________

___________________________________________________________________________

Projekto vadovo vardas, pavardė, parašas: _________________________________________

___________________________________________________________________________

A.V.    








                


Data: ________________

PRIDEDAMI PAPILDOMI DOKUMENTAI

1. Renginio vykdytojo juridinio asmens registracijos pažymėjimo kopija (jeigu turima).

2. Sporto renginio nuostatų (įstatų) kopija.

3. Rėmėjų raštas dėl dalinio sporto renginio išlaidų apmokėjimo.

4. Kita informacija, atskleidžianti projekto svarbą. 

